AksaraLLM/aksara-bahasa-daerah-v1 huggingface dataset:
Samosa yaiku panganan arupa pangsit goréng segi telu. Olah-olahan iki asalé saka Asia Tengah lan Asia Kidul. Nyamikan iki adhedhasar kulit pangsit saka glepung  lan diisi manéka werna kaya ta kenthang godhog, daging giling lan bumbu rempah-rempah. Racaké Samosa dipangan karo saos minangka gegenep.

Cara nggawé

Piranti

Kulit samosa 

 Banyu putih 200 ml
 Glepung gandum 500 gram
 Endhog 3 wiji
 Mertega 3 sendhok pangan
 Uyah 1 sendhok tèh

Isèn-isèn samosa 

 Iwak sapi giling utawa kornèt 250 gram
 Kenthang godhog 2 wiji
 Brambang 4 
 Bawang 3
 Godhong brambang 2 lonjor
 Brambang bombay 1
 Karè bubuk 1 sendhok tèh
 Mrica bubuk ½ sendhok tèh
 Uyah ½ sendhok tèh
 Gula ½ sendhok tèh
 Lenga gorèng 250 ml

Cara ngolah 

 Campur kabèh bahan kulit samosa ing manci banjur diulèni nganti kalis.
 Cithak adhonan tipis-tipis kanthi maujud segi telu,
 Rajang alus bawang, brambang, brambang bombay lan godhong brambang.
 Panasaké minyak sethithik kanggo ngoseng isèn-isèn.
 Wènèhaké rajangan brambang lan osèng nganti arum ambuné.
 Lebokaké kabèh piranti isi ing wajan osèng.
 Entas menawa wis mateng.
 Tunggu nganti adhem.
 Lebokaké isèn-isèn ing kulit samosa udakara 3 sendhok pangan.
 Lempit nganti isi bisa katutup kulit.
 Gorèng samosa ana ing lenga panas.
 Entèni nganti wernané kuning kasoklatan.
 Entas lan wènèhaké piring.
 Tambahi saos utawa lombok jemprit ing piring lan samosa luwih ènak dipangan nalika anget-anget.

Deleng uga 
Resèp ngolah samosa

Videyo ngolah samosa

Panganan
Olah-olahan Asia
Gorèngan
Shawarma ya iku ulah-ulahan saka tlatah Arab kang arupa daging panggang. Daging kang digunanaké umumé daging kalkun, pithik, wedhus lan liyané. Daging kasebut kang dilebokaké ing panggangan nganggo wesi dawa lan diputer suwéné sedina. Panganan iki kerep disandhingaké karo roti arab utawa pita lan duduh kari.

Cara nggawé

Piranti kang kudu dicepakaké 

 4 lembar kulit kebab utawa roti pita
 Iwak pitik panggang bageyan dhadha 300 gram
 Kol ½ wiji
 Tomat 1 wiji

Bumbu 

 Lenga jaètun 100 ml 
 Jinten bubuk 2 sendhok tèh
 Paprika bubuk 3 sendhok tèh
 Kunir bubuk ¾ sendhok tèh
 Bubuk Lombok 2 sendhok tèh
 Mrica ireng bubuk 1 sendhok tèh
 Kayu manis 2 cm
 Bubuk pala ¼ sendhok tèh
 Kapulaga 5 wiji

 Cengkèh 3 wiji
 Uyah ½ sendhok tèh

Saos 

 Brambang bombay 1 
 Bawang 1 wiji
 Yogurt plain 150 ml
 Saos lombok menawa seneng pedhes

Cara ngolah 

 Campur iwak pitik karo  bumbu lan 5 dijarné paling sithik 15 menit supaya bumbu ngresep.
 Panasaké teplon lan lenga jaètun banjur osèng iwak pithik mau nganti mateng,
 Menawa wernané wis soklat banjur dientas.
 Iris dawa-dawa iwak pithik.
 Panasaké roti kebab nganti anget.
 Lebokaké iwak pitik ing jero roti kebab karo irisan kol lan tomat banjur lempit dadi lonjoran dawa.
 Campuraké bahan kanggo saos nganti rata.
 Saos digrujug ing dhuwur shawarma.
 Shawarma wis bisa dipangan.

Pranala njaba 
Resèp masak shawarma 

Videyo masak shawarma
Panganan
Olah-olahan Asia
Wetan Tengah
" Wolf " ( ) minangka lagu sing direkam EXO, band lanang saka Koréa Kidul, kanggo album pertama XOXO. Album iki dirilis ing Koréa lan Cina déning SM Entertainment tanggal 30 Mèi 2013. Lagu kasebut minangka lagu EXO sing pisanan sing direkam saka rolas anggota.

Latar mburi 
"Wolf" disusun déning Will Simms, Nermin Harambasic penulis lagu saka Dsign Music lan SM Entertainment Kenzie . Kenzie uga nyediakaké lirik lagu ing versi Koréa nalika Zhou Weijie nyerat lirik kasebut kanggo versi Cina , "狼 与 美女". Yoo Young-jin nyedhiyakaké vokal latar mburi. Lagu kasebut diprodhuksi déning Will Simms lan Kenzie, lan digambaraké minangka lagu Hip-hop inspirasi Dubstep sing nyritakaké kisah cinta tragis ing antarané serigala lan kaendahan.

Beksan kanggo lagu kasebut digawé déning Tony Testa. Ing pirang-pirang pertunjukan kaya ta Arirang's After School Club, anggota nerangaké manawa tarian kasebut duwé 3 unsur: wit lan alas, guwa, lan serigala. Anggota Kris ngandhakaké yèn butuh wektu 3 nganti 4 wulan kanggo ngapalaké koreografi, amarga tingkat kesulitané.

Vèrsi demo lagu kasebut bocor ing wulan Februari 2013, produser Ryan Jhun nanggepi lan mènèhi peringatan marang para pengunduh sing ilegal tanggal 29 Mei 2013, ". . . Aku bakal nglaporaké menyang FBI lan departemèn layanan kanggo kabèh tautan. . . " .

Rilis lan promosi 
Ing tanggal 30 Mei 2013, video musik Koréa lan Cina versi "Wolf" dirilis.

EXO miwiti promosi kanggo lagu ing program musik Koréa tanggal 30 Mei 2013.

Kaloro versi lagu dirilis kanthi otomatis ing 3 Juni 2013. Pertunjukan pertama lagu versi Mandarin ditayangaké ing macem-macem acara terkenal ing Cina pertengahan wulan Juni.

Video musik 
Ing tanggal 30 Mei 2013, vidéo musik Koréa lan Cina versi "Wolf" dirilis. Vidéo musik nampilaké kinerja lagu para anggota.

Rujukan 

Articles containing Korean-language text
Artikel ngandhut tulisan abasa Cina prasaja
Koréa Kidul
Five Little Pigs minangka karya fiksi detèktif déning penulis Inggris Agatha Christie, sing pisanan diterbitaké ing Amérika Sarékat déning Dodd, Mead and Company ing Mèi 1942 kanthi judhul Murder in Retrospect  lan ing Inggris déning Collins Crime Club ing Januari 1943 sanajan ana sawatara sumber nyatakaké yèn publikasi dumadi ing Nopémber 1942. Èdisi pertama Inggris nggawa tanggal hak cipta 1942 lan didol ing wolung shill nalika èdisi Amérika Sarékat rega $ 2,00.

Novèl iki ditampa kanthi positif nalika diterbitaké. Plot pembunuhan-pembunuhan minangka bagean sing paling apik ing novèl iki.

Aleran 
Nembelas taun sawisé Caroline Crale disalahké amarga mateni bojoné Amyas, putrané Carla Lemarchant nyedhaki Hercule Poirot. Ing patemon kasebut, Carla nyatakaké menawa ibuné ora salah, saka surat sing ditampa nalika umuré 21, saka ibuné. Dhèwèké rumangsa yèn tunangané bakal ninggalaké dhèwèké yèn kasunyatané saka pembunuhan kasebut ora ditemokaké. Poirot setuju karo panyuwunan kasebut lan miwiti riset kasus kasebut. Dhèwèké ngerti yèn ing dina pembunuhan kasebut, ana limang wong liya ing omah Crales, sing dhèwèké "nyembelih limang babi cilik" - Phillip Blake, broker saham; Meredith Blake, seduluré Phillip lan kimiawan amatir; Angela Warren, adik wadon sing paling enom saka Caroline; Cecilia Williams, governess Angela, lan Elsa Greer (saiki Lady Dittisham), yaiku wong wadon enom sing dadi subjèk lukisan paling anyar Amyas. Penelitian polisi nemokaké yèn Amyas diracuni coniine, ditemokaké ing gelas saka ing kono dhèwèké wis ngombé bir adhem. Racun kasebut dicolong saka lab Meredith déning Caroline, sing ngaku nyolong amarga dhèwèké ngrancang nggunakaké kanggo nglalu dhèwèké.

Rujukan

Pranala njaba 

 Limang Babi Little ing situs web Agatha Christie resmi 
 

Filem
Filem abasa Inggris
Panyebaran Benediktine utawa benedictine yaiku panyebaran digawé karo keju timun lan krim. Diwènèhi wiwit wiwitan abad kaping 20,  asalé lan isih digunakaké kanggo nggawé roti lapis timun, nanging ing taun-taun pungkasan, digunakaké minangka dicelup   utawa digabung karo daging ing roti lapis. Penyebaran iki bisa dipikolehi sadurungé saka sawatara toko Grosir wilayah Louisville .

Rujukan
Kit Kat punika coklat kang digawé dening Rowntree's of York, Inggris, lan saiki diprodhuksi global déning Nestlé,  Rowntree awit 1988,   ing Amerika Serikat, ing ngendi iku digawé lisensi dening HB Reese Candy Company, divisi saka The Hershey Company. Biyasané lapisan  saka telung lapisan, dipisah lan ditutupi lapisan coklat ing njabané. Saben lapisan bisa dijupuk per lapisan kanthi kapisah. Ana macem-macem rasané Kit Kat, kalebu susu, putih, lan coklat tuwa. 
Kaca sing nganggo sintaksis gambar lawas
Kampung Baru yaiku salah sijiné résor ana Suriname, klebu ing Dhistrik Saramaka. Résor iki nduwéni warga sing cacahé 2.248 jiwa ing taun 2012.
Eva Brems (lair 1969) inggih punika salah sawijinipun pendhidhik/akademisi, dhosèn lan mahaguru/profesor ing bidang hak manungsa wonten Universitas Gent, Bèlgi. Sasampunipun lulus saking Facultés universitaires Notre-Dame de la Paix taun 1987–1989, Katholieke Universiteit Leuven taun 1989–1992, lan Universitas Harvard taun 1994–1995.

Buku 
 Eva Brems, Conflicts between fundamental rights, Intersentia, 2008, , 9789050957793
 Eva Brems (red), Federalism and the Protection of Human Rights in Ethiopia, Volume 8 van Recht und Politik in Afrika, LIT Verlag Münster, 2008, , 
 Eva Brems, Article 14: the right to freedom of thought, conscience and religion, Volume 14 van Commentary on the United Nations Convention on the Rights of the Child, Martinus Nijhoff Publishers, 2006, , 
 Eva Brems, Human rights: universality and diversity, Volume 66 van International studies in human rights, Martinus Nijhoff Publishers, 2001, ,

Cathetan suku 

Lair 1969
Guru
Jati Walanda (Guazuma ulmifolia utawa Guazuma tomentosa) ya iku tetuwuhan ngayu taunan kang kalebu kulawarga Sterculiaceae. Wit iki uga sinebut Jati sabrang lan Jati Belanda (Indonésia). Tanduran iki tuwuh  ing dharatan kang dhuwuré 700-1200 mèter sadhuwuring samodra. Wit iki dhuwuré bisa nganti 10 mèter ing alus. Galihé kasar ngayu lan akeh cawangé. Godhongé tunggal bundher endhog lan kasar. Godhong iki dawané 10–16 cm lan ambané 3–4 cm. Wujudé nyirip lan wernané ijo. Wohé bunder tur atos.

Piguna 
Jati Walanda digunanaké mawa jamu herbal kanggo nambani lara weteng, maag, mencrèt, koléra, nyilikaké awak lemu, watuk lan sesek napas. Pèrangan wit kang dianggo ya iku godhong, kulit kayu lan wohé. Carané ya iku godhong Jati walanda diopèk banjur digodhog ing banyu umub lan diombé duduhé.

Rujukan 

Tetuwuhan jamu lan bumbu
Tetuwuhan
Jamu
Kembang mentéga (Nerium oleander Linn.) ya iku tetuwuhan perdu kang kalebu kulawarga Aponynaceae. Dhuwuré kembang iki 2-5 mèter. Godhongé awujud garis lansét kanthi dawa 7-20 cm lan ambané 1-3 cm. Godhong sing ndhuwur wernané ijo enom lan godhong sing ngisor wernané ijo tuwa lan rada kandel. Kembang mentéga wernané jambon nanging ana uga sing putih. Kembang majemuk kang wujudé kaya déné payung duwé benang sari warna kuning. Dhasaring makutha werna wungu kanthi dhiamèter 3-4 cm lan dawané 5 cm. Kembang mentéga ngasilaké woh polong kang akeh wijiné. Wiji iki atos tur kaku wernané ijo tuwa.

Ékologi 

Tetuwuhan iki asalé saka tlatah Ëropah Kidul bajur dibudhidhayakaké ing Amérika mliginé ing California. Ing Indonésia, kembang iki didadékaké tanduran hias ing pekarangan omah. Oleander kalebu wit kang seneng sunaring srengéngé kanggo tuwuh lan prodhuksi kembang kang akéh. Oleander luwih gampang  ditandur mawa stèk galih ketimbang nganggo wiji. Kembang mentéga ora gampang kena gulma utawa lelara tanduran.

Kandhutan kimia 

Kelopak Kembang mentéga ngandhut duwé senyawa polifenol, flafonoid, saponin kang bisa dimupangataké nambani lara épilepsi  lan lemah jantung. Cara ngonsumsi ya iku kaya déné teh, kanthi cara digaringaké banjur di cor banyu panas lan diombé. Ananging ana ing sajroning godhong lan cawang wit iki duwé kandhutan nerioside lan oleandroside kang bisa nyebabaké sirah mumet, lara weteng, ngantuk,  mencret, semaput, mengi lan bisa nyebabaké tilar donya. Kandutan liyané ya iku nerin, oleandrine, odoroside-a, adynerine, digitoxogenin.

Rujukan 

Tetuwuhan mawa racun
Tetuwuhan hias
Kembang
[
Druju (Argemone mexicana) ya iku tetuwuhan taunan saka kulawarga Papaveraceae. Terna semangsa iki tuwuh nganti dhuwur 75 cm. Galihé ana eri werna ijo semu biru. Godhong ijo tunggal kang dawané 7-15 cm lan amba 4-8 cm. Kembangé tunggal lan makuthané cacah 6. Kembangé iki werna kuning utawa putih lan benang sari werna soklat.

Ékologi 

Druju asalé saka Florida banjur nyebar ing Arizona nganti Pensylvania lan saiki tekan negara tropis liyané. Ing Indonésia, wit iki ditemokaké ing pinggir dalan lan tegalan kang lemahé masir.

Kandhutan kimia 

Woh Druju ngandhut senyawa alkaloida ya iku jinis berberine, protopine, sanguinarine lan dihydrosanguinarine. Senyawa iki menawa kepangan dening wong bakal nyebabaké mukok-mukok, mèncrèt, kembung, mumet nganti koma. Eri kang nancep ing kulit bakal njalarani gatel ing kulit. Mula, wit iki ora jumbuh menawa dadi tanduran hias.

Rujukan 

Tetuwuhan ngembang
Tetuwuhan mawa racun
Kembang
Benglé (Zingiber purpureum Roxb) ya iku tetuwuhan rimpang kang kalebu kulawarga Zingeberales. Benglé tuwuh ing tlatah Asia Tropika, Indhia, nganti Indonésia. Ing Jawa, dibudidayakaké ing dharatan cendhèk nganti 1300 mèter ing sadhuwuring samodra. Wit iki seneng tumrap panggonan kang akèh cahyaning srengéngé. Herba samangsa iki tuwuh nganti 1,5 mèter awujud rumpun kang padhet lan galihé semu kasusun saka pelepah. Godhongé tunggal selang-seling lan bentuké lonjong tipis tur lancip. Godhongé dawané 23-35 cm lan ambané 20-40 mm wernané ijo. Kembangé majemuk dawané 6-10 cm lan bentuké gelèndong. Kembangé putih rada kuning.

Piguna 

Rimpangé kang njalar lan ndaging rasané pedhes tur pait. Piguna rimpang iki kaya déné jamu. Bisa kanggo nambani masuk angin, watuk, lara kuning, cacingen, lan bisa nyilikaké awak sakwisé babaran. Cara ngonsumsi ya iku kanthi dicor banyu panas kaya déné jaé.

Rujukan 

Tetuwuhan jamu lan bumbu
Jamu
Wit obat
Wit-witan
Susu kondensasi yaiku susu sapi kang diombe ngemot  60% banyu. Paling asring ditemokaké anggoné ngombé ditambah gula, nganti kasebut sweetened condensed milk  (SCM), utawa kasebut susu kenthel legi  kang bisa digunakaké saben dina.  SCM minangka produk kang awét lan legi banget. Susu ing wadhah kaleng bisa tahan nganti pirang-pirang taun tanpa kulkas yen ora dibukak. Produk kasebut digunakaké ing sajian panganan pirang-pirang negara.

Rujukan 

Ombèn-ombèn
Cènggèr pithik (Celosia Cristata) ya iku tuwuhan tamba samangsa saka kulawarga Celisia. Tetuwuhan iki diarani cènggèr pithik amarga wujudé mèmper cènggèr pithik. Wit iki dhuwuré 60-90 cm lan galihé kandhel. Godhongé lansét selang-seling kang dawané 5-12 cm lan ambané 3-6 cm sarta warnané ijo ana slèrèt nila. Kembangé warna abang, kuning, wungu, lan nila. Tuwuhan iki padatan ditandur ing pakarangan minangka pethètan.

Piguna 

Kembang cènggèr pithik duwé kandhutan saponin, flafonoid lan polifenol kang bisa kanggo tamba ambèyen, lan nyuda rabun ing mripat. Carané ya iku ditèmplèkaké ing pérangan awak kang lara.

Réferènsi 

Kembang
Suket
Tetanduran ngembang
Sambung nyawa (Gynura procumbens) ya iku herba perdu taunan saka kulawarga Asteraceae. Dawa godhongé ya iku 3-12 cm lan ambané 1-5 cm. Godhong ijo sing lunyu iki menawa di rames bakal ninggalaké lenga atsiri lan ambuné sengak. Ing njero kembangé ana bonggolé kang werna soklat. Wit iki bisa tuwuh ing dharatan cendhèk 500 mèter ing sadhuwuring samodra.

Piguna 

Diwènèhi jeneng sambung nyawa amarga tanduran iki duwé manèka werna piguna. Ing sajroning godhongé duwé senyawa alkaloid, flavonoid, flavonol, saponin, tanin, glikosida, asam fonelat, lan sakpituruté. Sambung nyawa duwé sipat adhem, hipoglikemik, antibakteri, sitostastik, antikoagulan. Godong iki digunakaké nambani lara kanker, watu ginjel, kista, rèmatik, tumor lan abuh. Cara ngonsumsi ya iku godhong Sambung nyawa dikumbah banjur dipangan langsung utawa dadi lalapan. Bisa uga godhong iki di jus saben dina cacahé 3-7 lembar.

Referènsi 

Tetanduran obat
Tetuwuhan jamu lan bumbu
Jamu
1CAK (diujaraké onecak utawa wancak ) minangka situs lelipuran sing nyedhiyakaké gambar lan vidéo kang diunggah déning naraguna. Situs iki uga ditepungi minangka panyedhia panglipur liwat internet meme . Kaya situs hiburan liyané, kaya déné Digg, 9GAG, Pinterest, Facebook lan reddit, naraguna 1CAK bisa milih lan medaraké pamanggih ing gambar. Gambar populèr lan paling anyar bakal katon ana ing kaca utama.

Sejarah 
1CAK diyasa déning Aji Ramadhan ing tanggal 17 Februari 2012 kanthi jeneng 1CUK. Sesawangan lan situs logo wis èntuk inspirasi saka 9GAG, situs panglipur lan médhia sosial liyané abasa Inggris lan diyasa ing taun 2008.  Sanajan iki, situs iki ora persis karo 9GAG, malah dadi mémé lokal Indonésia.  Aji rumangsa manawa jenengé domain (1CUK) bisa diwaca dadi 'wancuk' ( siji-cuk ), padha karo jancuk, tembung mentah ing basa jawa .  Mula, dhèwèké ganti dadi tembung 1CAK wiwit 30 September 2012.  Nganti saiki, 1CAK mung migunakaké Google Adsense lan Tribal Fusion kanggo nyengkuyung dana situs lan ambabar aplikasi seluler kanggo Android kang bisa diundhuh ing Google Play .  

Pangripta konten 1CAK diarani "wancaker" utawa "wancakerwati", padha karo YouTuber amarga saben akun nduwé konten liyané. Pituduh kasebut biasané nuduhaké naraguna sing paling misuwur ing 1CAK awit saka karyané paling populer lan minangka pangganggo sing paling aktif ing 1CAK.

Panganggoné 
Naraguna 1CAK mung mbukak situs wèb lan média visual (asring diarani "kiriman") bakal katon lan kari nggèsèr munggah-mudhun kaca kasebut. Saben kiriman bisa dirating lan bisa ditanggepi. Kanggo sing wis ndhaptar, bisa melu nuduhaké kirimanané

Deleng uga 
 Kaskus 
 9GAG

Rujukan

Pranala njaba 
 1CAK

Panglipur
Internet meme
Obrog punika salah satunggaling dolanan bocah ingkang sampun boten natè diprangguli ing bebrayan jaman sapunika, jalaran kagerus dèning globalisasi, satemah dolanan tradhisional punika sampun cures.

Cara Dolanan Obrog 
Dolanan obrog punika laré sekawan utawi enem sami bekta gacuk, sela ingkang kanggé lésan, sela ageng satunggal kapasang ngadeg. Lajeng sami dipun tuju gentosan, totohanipun géndhongan; pundi ingkang nuju saged kénging ambruk, nama obrog, yèn boten wonten ingkang ngéngingaken malih lajeng aben celak; pundi ingkang celak kaliyan lésan: menang, nedha gendhong ingkang tebih. Gacuk kalih kanggé tujon ingkang nedhagéndhong, gacuking mengsah kauncalaken tebih, lajeng ingkang gendhong katantun purun nuju punapa boten; manawi boten purun, lajeng katuju piyambak, yèn kénging panujunipun, penggéndhongipun sami kaliyan saobrogan, saking papan panujuning lésan, tebihing panuju kadudugi sadasa meter.

Kapustakan 

Dolanan
Bengkat Lut Tahun inggih punika salah satunggaling dolanan tradhisional ingkang boten diprangguli malih ing jaman sapunika.

Cara Dolanan Bengkat Lut Tahun 
Laré umur 20 taun tumedhak, sami dolanan bengkat, punika makaten: lare enem sami ilon, dados kalih bageyan, tigang sisih, lajeng pethèkan asat agung, punika ingkang menang pethèkanipun mentas rumiyin, ingkang kangge bengkat punika nama: bendha cacahipun enem. Kanggé mentas tiga, kenggé gasangangan tiga, kapasang jejer kalih sawatawis tebih, ingkang satunggal nama: sumbul. Wonten ing nginggil ingkang mentas laré tiga, béda tiga nyatunggal, bendha kasampiraken mawi suku, pundi ingkang ngéngingaken gasangan punika umpuk namanipun, yèn gacuk wau celak gasangan, deket kalih pecak, nama pandhé, yèn celak malih satunggal pecak, nama cet, punika pejah, ingkang pacet lajeng dipun lut gasang, sadangunipun, mengsahipun gentos mentas.

Kapustakan
Suluk Jatirasa pancèn kurang kawentar tinimbang suluk-suluk liyané kang tinemu ing kasusastran Jawa, nanging Suluk Jatirasa ngemu daya kang narik kawigaten dhéwé sajroning karya sastra Islam Kejawèn. Suluk Jatirasa kaanggit déning Radèn Panji Suryawijaya, bab kasébut tinemu sajroning naskah Suluk Jatirasa kang nuduhaké katrangan kang mangkéné: "Punika srat inggitanipun Radèn Panji Suryawijaya, ingkang tanpa tuladha, namung medal sangking kahengetan kémawon".

Suluk Jatirasa yaiku karya sastra kang awujud tembang, dumadi saka enem pupuh tembang macapat, kaanggit mawa enem jinis tembang, yaiku Dhandhanggula, Durma, Gambuh, Pangkur, Kinanthi, Asmaradana. Peprincene yaiku:

 Pupuh 1 Dhandhanggula isi 59 pada
 Pupuh 2 Durma isi 86 pada
 Pupuh 3 Gambuh isi 74 pada
 Pupuh 4 Pangkur isi 54 pada
 Pupuh 5 Kinanthi 56 pada
 Pupuh 6 Asmaradana isi 92 pada

Kapustakan 

Sastra Jawa
Iwak pitik (Aksara Jawa: ꦲꦶꦮꦏ꧀ꦥꦶꦠꦶꦏ꧀ ꧈ ꦲꦶꦮꦏ꧀. ꦥꦶꦠꦶꦏ꧀ ) yaiku daging kang dijupuk saka kéwan pitik yaiku jinising unggas utawa kéwan ingon ing donya. Daging pitik biyasané dadi panganan kanthi diolah m
anéka cara.

Sajarah 
Ukir ing Babil luwih saka 600 SM medharaké pitik minangka panganan. Pitik yaiku daging paling laris sing dipikolèhi sajroné abad pertengahan . Panganggoné daging pitik ing AS saya tambah kawentaré nalika Perang Dunia II amarga kurang daging sapi lan daging babi . Ing Éropa, mangan daging pitik ditambah saka pemagan daging sapi lan anak sapi ing taun 1996, bisa uga ana gegayutané karo penyakit sapi édan utawa BSE

Pérangan sing bisa dipangan 

Biasané, (dhadha, sikil, pupu, lsp), ati, jantung, lan empedu diolah dadi panganan. cèkèr pitik kurang asring dipangan, sanajan luwih akèh utawa durung ditemokaké ing masakan Cina . endhas lan jeroan kaya ta paru-paru lan usus, uga wulu biasané dibuwang utawa digawé panganan sing ngandhut protein supaya bisa dileboni ing panganan kéwan liyane, déné masakan Cina ngolah pitik jangkep ing piring (kalebu sirah), gumantung saka sajèn, jeroan uga dadi yakitori .

Masakan 
Pitik wentah bisa beku nganti rong wulan tanpa ngganti rasa utawa teksturé. Daging ayam biasané dimasak dhisik sadurungé dipangan, amarga pitik mentah ngemot salmonella.

Gladri

Cathetan

Pranala njaba 

  Kaca Foodnetwork.com babagan panggunaan daging pitik nalika masak  
   

Daging
Panganan
Pitik
Rangga Muslim Perkasa (lair tanggal 3 Mei 1994), yaiku juru main bal - balan profesional Indonesia sing saiki dadi pemain Glhandhang Klub 1 PSS Sleman.

Referensi
ya iku tetuwuhan perdu taunan kang kalebu ing kulawarga Apocynaceae. Ing basa Indonèsia, wit iki diarani Buah Macan lan Oleander Kuning amarga kembangé warna kuning gadhing. Tanduran iki dhuwuré 2-3 mèter lan duwé cawang akèh. Godhongé dawané 5–10 cm bentuké lansét lan wernané  ijo peteng. Kembangé majemuk kang kasusun saka 6-8 kembang kuning. Wohé wena orén wujudé piramid kang kwalik. Manawa wohé wis mateng, bakal malih dadi soklat enom lan wijiné dadi atos.

Ékologi 

Woh Macan asalé saka Indhia kulon lan Amérikah kidul banjur nyebar ing nagara tropis ing saendhenging jagad. Ing indonésia, wit iki tuwuh ing Pulo Sumatera, Jawa, Bali lan Nusa wétan kidul. Tetuwuhan iki bisa ditemokaké ing pinggir alas, tanduran pager lan ditandur ing pekarangan.

Kandhutan kimia 

Ana senyawa thevetine, thevindosine, lan theveside ing kabèh pérangan tuwuhan iki. Kandutan paling dhuwur ana sajroning wohé. Senyawa iki minangka senyawa glikosida kang mbebayani tumrap jantung. Saka siji woh macan iki, bisa nyebabaké tilar donya. Pratandha kena upas saka woh macan ya iku mukok-mukok, jantung dheg-dhegan, semaput lan bisa koma.

Referènsi 

Tetanduran ngembang
Tetuwuhan mawa racun
Tetuwuhan hias
Ismet Fanany (lair ing kutha Kotopanjang, Sumatra Kulon taun 1952) ya iku panganggit cerkak saka kutha Kotopanjang.

Kauripan

Pawiyatan 
Piyambaké lulus Sarjana Muda saka IKIP Padang taun 1974, sawisé lulus saka kono banjur mbacutaké sekolah Sarjana ana ing IKIP Malang lan lulus taun 1978. Piyambaké banjur sinau manèh ana ing Cornell University lan olèh gelar Ph.D ing tlatah ngèlmu pawiyatan.

Padamelan 
Sajeroning taun 1978 nganti taun 1984, Ismet Fanany dadi dhosèn ing Cornell, semana uga dadi dhosèn tamu ing University of Hawai (1988-1989), lan University of Wisconsin (1990-1991). Ing sapérangan mangsa panas, piyambaké uga mulang ana ing Ohio University (Athena), University of Michigan (Ann Arbor), lan juru pertal ing Departemen Luar Negeri Amerika Serikat (1989-1992).  Ing pungkasaning taun 1992, piyambaké ninggalaké Amerika Serikat lan banjur mulang ana ing National University of Singapore. Ing kono, piyambaké dipitaya kanggo mbukak lan dadi pangarsa dhosèn Basa Indonésia. Wusanané, Ismet Fanany kajibah minangka Pangarsa Program Bahasa Indonesia ing University of Tasmania, Australia. Piyambaké uga sregep nulis buku fiksi lan pertalan. Ing antarané ya iku: Emma dan Aku (1977) lan Lonceng Nagasari (1977) lan kababar dèning Gramedia. Taun 1977, piyambake naté menang sayembara sing dianakake dèning JAL lan Kementrian PDK Jepang, sabanjuré dikirim menyang Tokyo kanggo sinau sajroning mangsa panas ana ing Sophia University.

Karya 
Crita cekak anggitan piyambaké “Separo Jalan” kalebu cerkak pilihan Kompas 1996 lan kamot ana ing sajeroning antologi Pistol Perdamaian (antologi cerkak, 1966). Piyambaké uga ngripta kumpulan cerkak tunggal ya iku Hadiah dari Rantau (kumpulan cerkak, 2000).

Rujukan 

Tokoh sastra
Sastrawan
Sastrawan Indonésia
Bambang Joko Susilo (Jawa: ꦧꦩ꧀ꦧꦁꦗꦏꦱꦸꦱꦶꦭ;​ Bambang Jaka Susila) (Mijil ing Sragèn, 14 April 1964; yuswa 55 taun) inggih punika  satunggaling panyerat saha pangripta cerkak ingkang kawentar. Panjenenganipun purna saking Jurusan Ilmu Jusnalistik wonten ing Sekolah Tinggi Publisistik wiwit saking taun 1985 dumugi lulus taun 1989. Bambang Joko Susilo wiwit nyerat cerkak wiwit pawiyatan madya, karyanipun arupi cerkak laré, cerkak wiranèm, saha cerkak diwasa. Seratan-seratan kasebat kasebar wonten ing pundi-pundi kalawarti saha ariwarti ing antawisipun inggih punika: Sinar harapan, Suara pembaruan, Merdeka, Sinar Pagi, Prioritas, Amanah, Famili, Anda, Sahabat pena, Mutiara, Gadis, Hai, lan sapanunggalanipun.

Karya-karya 
Bambang Joko Susilo dumugi sapunika taksih aktif wonten ing kagiyatan sastra saha Komunitas Sastra. Satunggaling komunitas tuladhané inggih punika Bengkel Pengembangan Cerita Anak ingkang dipunadani dèning Pusat Perbukuan Depdikbud wonten ing Cipayung, Bogor, taun 1999. Bambang Joko Susilo ugi sampun natè ngasta manéka warna padamelan, ingkang pungkasan piyambakipun ngasta minangka wartawan free lance. Karya-karyanipun ingkang kawentar antawisipun: Ketika Matahari Tak Tampak (kempalan cerkak,1997), Bebek dari kakek (cariyos lare,1997), Berburu Belut Keramat (Cariyos lare, 1999), Aku Mawar Merah (Cariyos lare, 1999), Penunggu Bukit Gagak (Cariyos lare), Bimo Anak Indonesia (Cariyos lare), Percintaan Sunyi (Kempalan cerkak, mawi prawacana dèning Korrie Layun Rampan) lan sapanunggalanipun.

Rujukan 

Sastrawan
Sastrawan Indonésia
Tokoh sastra
Joni Ariadinata (lair ing dhusun Majapahit, Majalengka 23 Juni 1966) ya iku panulis lan sastrawan. Taun 1987 dhèwèké namataké SMA, banjur mbacutaké studiné ing jurusan Bahasa dan Sastra Indonesia IKIP Muhammadiyah Yogyakarta. Wiwit taun 1993 dhèwèké ajeg nulis, tulisané awujud esai saha cerkak kang asring kamot ing Kompas, Republika, Suara Karya Minggu, Surabaya Post, Jawa Pos, Kalam, Basis, Bernas, Matra, lan sapanunggalané. Ing taun 1994 karyané kang awujud cerkak kanthi irah-irahan “Lampor” kasil kapacak ing ariwarta Kompas ugi kababar ing antalogi Lampor taun 1994. Karya liyané ya iku: Guru Tarno (antalogi cerkak 1995), Kali Mati (pakumpulan cerkak 1999), Kastil Angin Menderu (pakumpulan cerkak 2000), saha Angkatan 2000 dalam Sastra Indonesia (2000, Ed. Korrie Layun Rampan).

Karya-karya 
Karyanipun inggih punika:  

 Guru Tarno (antalogi cerkak 1995)

 Kali Mati (pakumpulan cerkak 1999)

 Kastil Angin Menderu (pakumpulan cerkak 2000)

 Angkatan 2000 dalam Sastra Indonesia (2000, Ed. Korrie Layun Rampan).

Rujukan 

Linguistik
Sastra
Tokoh sastra
Sastrawan Indonésia
Hartojo Andangdjaya (uga kawastanan: Hartoyo Andangjaya) ya iku sawijining budayawan saka Sala. Dhèwèké lair ing Sala, surya kaping 4 Juli 1930, séda ing Sala 1991. Lulus saka PGSLP, naté ngajar ing SMP lan SMA wewengkon Sala (1953-1956), Simpangempat, Sumatra Kulon, 1957-1962, guru STN ing Kartasura, redaktur ariwarti Dwiwarna, Si Kuncung, Relung Pustaka, lan Madyantara. Dhèwèké minangka panapak asta utama manifès kabudayan.

Karya-karyane 
Ana ing taun 1962 dhèwèké entuk bebungah kaping telu kalawarti sastra kanggo ésainé kanthi sesirah “Pola-pola Pantun dalam persajakan Modern”;  ésai iki banjur kapacak sajroning buku kang asesirah, “Sejumlah masalah sastra”, besutan Satyagraha Hoérip (1982). Karyané ya iku : Simponi Puisi (Antologi puisi, 1954, bareng karo D.S. Moeljanto), Maniféstasi (Antologi puisi, 1963, bareng Goenawan Mohammad lan liya-liyane), Buku Puisi  (Kumpulan puisi, 1973), Tukang Kebun (pentalan Kumpulan puisi,  1976, karyané Rabindranath Tagore), Kubur terhormat bagi pelaut (tkp, 1977, anggitan Slauerhoff), Rahasia Hati (Pertalan novel, 1978, anggitan Natsume Soseki), Musyawarah Burung (Pertalan Kumpulan puisi, 1983, karyané Faridu’d-Din Attar), Puisi Arab Modern (Petalan Kumpulan puisi, 1984), Kasidah Cinta (Pertalan Kumpulan puisi,  karyané Jalaluddin Rumi), Dari Sunyi ke Sunyi (kumpulan essai, 1991, entuk bebungah Yayasan Buku Utama Departemen P dan K, 1993; kumpulan éssai iki kabesut déning Goénawan Mohamad). Dhèwèké uga wis mbasakaké The Prophet karyané Kahlil Gibran, ananging ora kapacak.

Rujukan 

Tokoh Jawa
Sastrawan
Tokoh sastra
Saadah Alim (mijil wonten Padang, 9 Juni 1897, piyambakipun séda wonten Jakarta, 18 Agustus 1968) inggih punika panulis uga wartawan saking Padang, Sumatra Kulon. Sasampunipun purna ing pawiyatan Sekolah Guru (Kweekschool, 1917) wonten ing Bukittinggi, piyambakipun ngasta wonten HIS (pawiyatan ingkang sami kaliyan SD) ing Padang antawis taun 1928-1920, lan ngasta ing Meisjes Normaal School (Sekolah Guru Wanita) ingkang ugi mapan ing Padang. Piyambakipun lajeng mlebet ing jurnalistik kanthi mbabaraken kalawarti wanodya: Suara Perempuan, pikantuk pambiyantu dhateng Kalawarti Bintang Timur (wiwit 1924), dados pangarsa ing Kalawarti Krekot's Magazine (wiwit 1930), ingkang salajengipun dipundadosaken lampiran ing kalawarti Bintang Timur, dados pembantu tetap majalah dan harian (1924-1940): Bintang Hindia, Panji Pustaka, Het Dagblad, Pustaka Timur, Volkscourant.

Karya 
Pembalasannya (drama, 1940), Taman Penghibur Hati (kumpulan cerpen, 1941), Zuleika Menyingsingkan Lengan Baju (terjemahan saking seratanipun Reisco), Angin Timur Angin Barat (tejemahan novel, 1949, Seratanipun Pearl S. Buck), Marga Hendak Tegak Sendiri (terjemahan novel, 1949, seratanipun Freddy hagers), Jacob si Lurus Hati (terjemah cerita anak, 1949, seratanipun Maryat) Pengalaman Huckleberry Finn (terjamah cerita anak, 1949, seratanipun Mark Twain), Rahasia Bilik Terkunci (terjemah cerita anak, seratanipun Diet Kramer), Menghadapi Hidup Baru (terjemahan seratan saking G.A. Leenbruggen), lan sanès-sanèsipun.

Rujukan 

Sastrawan
Sastra Indonésia
Tokoh sastra
Gayus Siagian ya iku panulis lan sastrawan kang lair ing Balige, Sumatera Lor, 5 Oktober 1920, séda ing Jakarta, 10 Fèbruwari 1981. Lulus saka AMS-A Yogyakarta (1941) banjur nerusaké sinau babagan film lan kabudayan Barat ing Walanda (1952-1953). Dhèwèké kang  mènèhi julukan Paus Sastra Indonesia kanggo Dr. H.B. Jassin. Olèh kalungguhan Kepala Bagian Skenario Perfini, dhosèn Universitas Gamaliel, dhosèn tamu ing Universitas Harvard, Amerika Serikat (1957), dhosèn jurusan Sinematografi Institut Kesenian Jakarta, Ketua Harian BMKN, Sekretaris Jenderal LKN, Ketua Umum Pengurus Pusat PKPI, anggota DPRGR/MPRS (makili seniman), Wakil Ketua Dewan Kesenian Jakarta, anggota Badan Sensor Film (BSF).

Dhèwèké uga nyebur ing donya jurnalistik. dhèwèké naté dadi rédaktur Warta Indonesia, Patriot, Aneka, Warta Dunia, Sari Pers, Lembaran, Suluh Indonesia. Ing sawatara wektu dhèwèké biyantu Far Eastern Film News ing Tokyo. Saliyané iku dhèwèké uga nulis skenario film, kaya ta: Enam Jam di Yogya, Krisis, Embun, Terimalah Laguku, Een Indonesische Student in Holand, lan liya-liyane. Karya liyané: Perpisahan (kumpulan cerita cekak, 1971), Di Taman Arimetea (drama, 1958), Lukisan dan Wanita Buta (pertalan kumpulan cerita cekak, 1967), Ratapan Tanah Air (pertalan Novel, 1954, karya Allan Paton), Kembali ke Bataan (petalan otobiografi, karya Carlos Romulo), Sehari dalam Kehidupan Ivan Denisovitsch (pertalan novel, 1976, karya Alexander Solzhenitsyn), Gerhana Matahari (pertalan novel, 1982, karya Arthur Koestler), lan liya-liyané. Ing taun 1953 dhèwèké antuk pangaji nugraha saka majalah Kisah awit crita cekaké kang asesirah “Perpisahan”.

Pawiyatan 
Lulus saka AMS-A Yogyakarta (1941) lan banjur nerusakè sinau babagan film lan kabudayan Barat ing Walanda (1952-1953)

Kalungguhan 
Kepala Bagian Skenario Perfini, Dhosèn Universitas Gamaliel, dhosèn tamu ing Universitas Harvard, Amerika Serikat (1957), dhosèn jurusan Sinematografi Institut Kesenian Jakarta, Ketua Harian BMKN, Sekretaris Jenderal LKN, Ketua Umum Pengurus Pusat PKPI, anggota DPRGR/MPRS (minangka wakiling para juru kagunan utawa seniman), Wakil Ketua Dewan Kesenian Jakarta, anggota Badan Sensor Film (BSF).

Karya-karya 
Perpisahan (kumpulan cerita cekak, 1971), Di Taman Arimetea (drama, 1958), Lukisan dan Wanita Buta ( petalan kumpulan cerita cekak, 1967), Ratapan Tanah Air ( petalan Novel, 1954, karya Allan Paton), Kembali ke Bataan ( petalan otobiografi, karya Carlos Romulo), Sehari dalam Kehidupan Ivan Denisovitsch (petalan novel, 1976, karya Alexander Solzhenitsyn), Gerhana Matahari ( petalan novel, 1982, karya Arthur Koestler), lan liya-liyané. Ing taun 1953 dhèwèké entuk anugraha saka ariwarti Kisah awit cerita cekakè “Perpisahan”.

Rujukan 

Juru nulis
Sastrawan
Tokoh sastra
Sastrawan Indonésia
Wildan Yatim (lair ing Padang Sidempuan, Sumatra Lor 11 Juli 1933; umur 86 taun), ya iku sastrawan lan pakar ing bidang biologi. Wildan Yatim wis merkolèh sawenèh pangaji lan pangalembana ing sayembara-sayembara nulis.

Pendhidhikan 
Wildan Yatim namataké pendhidikané ing Madrasah Ibtidaiyah Muhammadiyah taun 1946 lan SD ing Ujung Gading taun 1948. Banjur ngalih ing SMP Lubuk SIkaping lan tamat ing taun  1951. Dados Wildan ngalih ing SMA Widyasana ing Jakarta lan ditamataké taun 1954. Dhèwèké mbacutaké kuliyah ing jurusan biologi Institut Teknologi Bandung taun 1961. Wildan merkolèh Certificate in Medical Science ing Hongkong University taun 1981 lan ngéntukaken pangkat Doktor saking Universitas Padjadjaran, Kutha Bandhung taun 1988.

Pagawéyan 
Wildan Yatim naté dadi anggota Himpunan Mahasiswa Islam (HMI), Redhaktur Kalawarta Èlmiyah Scientiae (1958), Redhaktur Mahasiswa Indonesia (édisi Jawa Kulon), Asistèn Ketua KASI Bandung (1966-1968), Dhosèn Fakultas Kedokteran Universitas Andalas, Pengageng Dekan FIPIA Universitas Andalas, Padang, Dhosèn Fakultas Kedokteran Universitas Padjadjaran, Kutha Bandung.

Karya-karya 
Seratan ingkang sampun wiyar, antawisipun: 

Cerpen "Surau Baru", ngéntukaken pangalembana taun 1969.
 Cerpen "Perburuan Penghabisan" ngéntukaken anugraha Hadiah Hiburan Sayembara ing cerpén Horison taun 1977-1978.
Kumpuian cerpen "Saat Orang Berterus Terang" taun 1974.
Kumpuian cerpen "Jalur Membenam" taun 1974.
Kumpuian cerpen "Pergolakan" ngéntukaken anugraha ketigo ing Sayembara Mengarang Roman Panitia Tahun Buku Internasional DKI taun 1972 lan ing taun 1975 novel niki ngéntukaken anugraha Yayasan Buku Utama Departemen P dan K.
Kumpulan cerpen "Di Muka Pintu" taun 1975.
Kumpulan cerpen "Pertengkaran" taun 1976.
Novel "Galau Meredam" taun 1977.
Cerita anak "Petualangan Tam" taun 1979.
Novel remaja "Pondok di Balik Bukit" taun 1979.
Buku teks "Biologi" taun 1974.
Buku teks "Embryologi" taun 1978.
Buku teks "Genetika" taun 1980.
Novel "Tak Ada Lagi Bayang-Bayang" taun 1981.
Novelet "Hati Bernyanyi".
Novelet "Mengarungi Badai".
Novel "Meniti Sinar Senja".
Kumpulan cerpen "Selandang" taun 1988.

Réferènsi 

Sastrawan
Sastra Indonésia
Tokoh sastra
Harris Effendi Thahar ingih menika tokoh sastra Indonésia. Piyambakipun miyos wonten ing Tembilahan, Riau, 4 Januari 1950. Ing taun 1986 piyambakipun lulus saking STM jurusan Bangunan Air ing Padang. Gelar Sarjana Muda dipungayuh ing taun 1976 saking jurusan Pendidikan Teknik Arsitektur, FKT IKIP Padang. Piyambakipun ugi marsudi kawruh bab sastra wonten ing jurusan Bahasa dan Sastra IKIP Padang lulus taun 1994 kanthi skripsi mawi irah-irahan Analisis Tematis Cerpen-Cerpen Pilihan Kompas 1992-1993. Ing taun 1986 piyambakipun ngasta pangarsa seksi pernaskahan, Lembaga Penerbitan dan Percetakan IKIP Padang. Ing wekdal kasebut ugi ngasta rekdaktur fiksi saha karangan khas kalawarti mingguan Canang. Salajengipun, ing taun 1990 ngasta pangarsa penyunting kalawarti wulanan kampus, inggih menika Ganto. Ing taun 1995 piyambakipun nindakaken jejibahan mucal wonten ing Universitas Tasmania, Hobart, Australia. Wondéné ing taun 1993-1998 piyambakipun ngasta sekretaris Dewan Kesenian Sumatera Barat. Piyambakipun ugi minangka salah satunggaling tiyang ingkang damel Sanggar Bumi.

Anggitan 
Buku-buku seratanipun antawisipun kempalan puisi Lagu Sederhana Merdeka (1976), Kiat Menulis Cerita Pendek (1999), cariyos lare Bendera Kertas dan Daun Jati, saha Si Padang. Cerpen-cerpen anggitanipun Thahar ingkang kawedalaken minagka cerpen terbaik Kompas inggih menika Pelajaran Mengarang, Lampor, Laki-Laki yang Kawin dengan Peri, saha sanèsipun.

Sastrawan
Tokoh sastra
Sastrawan Indonésia
Eza Thabry Husano mijil wonten ing Kandangan, 3 Agustus 1983, Purna anggènipun pawiyatan Sekolah Teknik Bangunan Umum. Taun 1967 purna anggènipun miyatan ing Pegawai Staf Deppen Tingkat Atas (PPSDA) wonten ing Banjarmasin. Taun 1970 piyambakipun ndhèrèk Diklat Kewatawanan kaliyan wartawan sa-Indonésia wonten ing Surabaya. Taun 1977 SESPEN I LAN wonten ing Jakarta saha taun 1985 Diklat Jupen BINER wonten ing Bandung. Taun 1996 purna tugas saha mapan malih wonten ing Banjarbaru. Wiwit taun 1959 damel Puisi saha Drama. Piyambakipun nampi bebungah saking damel seni-sastra, minangka panyerat saha minangka aktivis kagunan.

Karya-karyané 
Banjarbaru Kotaku (antologi puisi, 1974), Dawat (antologi puisi, 1982), Rakit Bambu (kumpulan puisi, 1984, Kuala (kumpulan puisi, 1984), Surat dari Langit (kumpulan puisi, 1985), Menatap Cermin (kumpulan puisi, 1988), Clurit Dusun (kumpulan puisi, 1993), Tembang Sungai Lirik (antologi puisi, 1993), Rimbun Tulang (antologi puisi, 1994), Bunga Api (antologi puisi, 1994). piyambakipun pikantuk bebungah Seni Bidang Sastra saking Gubernur KDH Tingkat I Kalimantan Selatan, taun 1987 pikantuk Piagam Penghargaan Seniman Terbaik Kabupaten Barito Kuala saking Bupati KDH Tingkat II Barito Kuala.

Rujukan
Lukman Ali miyos wonten Mungka, Payakumbuh, Sumatra Kulon, 25 Dhésèmber 1931. Lukman Ali lulus saking Fakultas Sastra Universitas Indonesia taun 1963. Lukman Ali lajeng nerasaken pawiyatan Manajemen wonten Sespa LAN (1974), Universitas Leiden (1977-1978). Piyambakipun naté nyambut damel dados guru SD, SMP, SGA, SMA, universitas kaliyan wonten akademi. Nyambut damel wonten Fakultas Sastra Universitas Indonesia taun 1992, wonten Departemen Pendidikan dan Kebudayaan taun 1995 dados kabid, Lembaga Bahasa (1964-1980), gadhah kapitayan kangge njagi Lembaga Bahasa Nasional (1970-1971, sapunika kawastanan Pusat Pembinaan dan Pengembangan Bahasa), Atasé Pendhidhikan ing KBRI Kuala Lumpur Malaysia (1980-1984), Kepala Kantor Wilayah Departemen Pendidikan dan Kebudayaan Propinsi Sumatera Barat (1985-1987), Staf Ahli Menteri Pendidikan dan Kebudayaan (1989-1992).

Karya-karya 
Karyanipun ingkang awujud cerkak kaliyan esai inggih punika Kisah, Mimbar Indonesia, Sastra, Budaya Jaya, Horison, Abadi, Indonesia Raya, AB, Tempo, Sinar Harapan, Suara Karya, Singgalang, Haluan, dan Republika. Piyambakipun ngrimat Pembinaan Bahasa Indonesia wonten TVRI. Karyanipun: Bahasa dan Kesusatraan sebagai Cermin Manusia Indonesia (sastra, 1967), Tentang Kritik Sastra (antologi esai, 1978), Berbahasa Baik dan Berbahasa dengan Baik (sastra, 1989), Dari Ikhtisar Masalah Angkatan Sampai Catatan Kaki (kumpulan esai, 1989), Unsur Adat Minangkabau dalam Sastra Indonesia 1922-1956 (sastra, 1994), Pekan Selasa (kumpulan cerpen, 1998).

Rujukan 

Sastra
Sastrawan
Tokoh sastra
Sastrawan Indonésia
Dinullah Rayes miyos ing Kalabeso, Kecamatan Alas, Kabupaten Sumbawa, Nusa Tenggara Kilèn, 7 Pèbruwari 1937. Pawiyatan SGB. Panjenenganipun naté dados guru SD (1956-1965), lajeng pindhah tugas wonten ing Kabid Kebudayaan Kabupaten Sumbawa ing Sumbawa Ageng, Januari 1994 pènsiun. Tahun 1986 angsal Tanda Kehormatan Satyalencana Karya Satya Tingkat II saking Présidhèn RI lajeng tahun 1993 angsal Penghargaan Seni saking Pemaréntah Daerah Tingkat I Nusa Tenggara Kilen. Seratanipun sumebar ing manéka koran kaliyan majalah ing sakabèhing Indonésia.

Karya-karya 
Karyanipun: Puisi-Puisi (ap, 1974), Anak Kecil, Bunga Rumputan dan Capung Ramping (kp, 1975), Hari Ulang Tahun (kp, 1980), Kristal-Kristal (ap, 1982, sareng Diah Hadaning), Pendopo Taman Siswa (ap, 1982), Puisi Asean (ap, 1983), Angin Senja (ap, 1983), Nyanyian Kecil (kp), Peta Lintas Batas (ap, 1985, sareng Sunaryono Basuki kaliyan Hardiman), Pendakian (ap, 1986), Sosok (ap, 1986), Istiqlal (ap, 1990), Dari Negeri Poci 2 (ap, 1994, Ed. F. Rahardi), Buka Daun Jendela Itu (kp, 1995), Getar Kreatif (ap, 1995), Kebangkitan Nusantara II (ap, 1995), Dinullah Rayes Sebuah Otobiografi (op, 1996, awujud wedhar pengalaman kréatif ngarepakén rukun Islam ingkang kaping gangsal dhateng Tanah Suci, April 1996), Amal Sebuah Patung (ap, 1997), Resonansi Indonesia (ap, 2000), lan sapanunggalanipun.

Rujukan 

Sastrawan Indonésia
Sastrawan
Tokoh sastra
Swargi Bakdi Soemanto utawi Prof. Dr. C. Soebakdi Soemanto, S.U (lair 29 Oktober 1941 ing Kitha Sala, Jawa Tengah lan puput jiwa ing Ngayogyakarta, 11 Oktober 2014 yuswa 72  taun) inggih punika sastrawan lan dhosèn Fakultas Ngèlmu Budaya ing Universitas Gadjah Mada, Ngayogyakarta.

Pawiyatan 

 Pendhidhikan Sastra Inggris Fakultas Sastra Universitas Gadjah Mada (1977)
 Mèlu "American Studies Program" di Universitas Indonesia (1982)
Pascasarjana saka Universitas Gadjah Mada Yogyakarta (1985)

Karir 
Sadawané pakaryan utawi  kagiyatané:

Kalenggahan Ketua Umum Dewan Kesenian Yogyakarta
 Pamulang kuliah “Comparative Literature” lan “Sosiology of American Literature”.
 Aktif dadi  staf peneliti ana ing Pusat Studi Kabudayan lan Owah-owahan Sosial Universitas Gadjah Mada Yogyakarta
 Redhaktur majalah Basis (1965-1967)
 Redhaktur majalah Mahasiswa Indonesia edisi Jawa Tengah (1966-1969)
 Redhaktur majalah Peraba (1971-1976)
 Redhaktur majalah Semangat (1975-1979)
 Dosen IKIP Sanata Dharma (1971-1979)
 Pamulang ing Akademi Kewanitaan Yogyakarta (1976-1979)
 Pamulang ing Akademi Basa Asing Kumendaman (1979-1982)
 Pamulang ing Fakultas Sastra Sebelas Maret, Solo (1979-1982)
 Pamulang ing Oberlin College lan Northen Illinois University, Amerika Serikat (1986-1987).

Karya 
Karya pribadinipun inggih punika ngripta tembung pantawis kanggé buku-buku sastra. Dalah karya ingkang diripta sesarengan kados ta: Ambang, Lukisan Matahari, Improvisasi "X", Kepatian Nganti Akrab, lan karya sanèsipun inggih punika: Saka Kertu Natal ke Doktor Plimin (kempalan cerpen, 1979).

Rujukan 

Sastrawan
Tokoh sastra
Sastrawan Indonésia
Melani Budianta inggih punika akademikus ingkang lair ing Malang, Jawa Wètan, 16 Mèi 1954. Sasampunipun ngrampungaken pasinaon SMA ing Bandung, piyambakipun ngalajengaken studi ing Fakultas Sastra Universitas Indonesia lan lulus taun 1979. Wonten ing taun 1981, piyambakipun nyandhang gelar MA ing bidang kajian Amerika saking University of Southtern California lan gelar Ph.D. Saking Universitas Cornel ing babagan kasusastran ing taun 1992. Ing umur 12 taun, Melani Budianta naté mimpang sayembara nulis criyos larè ingkang dipunwontenaken ariwarti Si Kuncung. Karyanipun sumebar wonten ing kalawarti lan ariwarti Indonésia. Sasanésipun punika, piyambakipun uga aktif minangka pemakalah sajroning adicara sastra. Ngantos sapunika, piyambakipun dados dwija ing Fakultas Sastra, Universitas Indonesia, Depok. Karyanipun ingkang kondhang antawisipun Syahrir and the Children of Bandaneira, A Hurried of a Journalist, Teori Kesusastraan (petalan karya Rene Wellek), lan Kado Istimewa ing taun 1992. Piyambakipun ugi nyerat pengantar kanggè mapinten buku sastra ingkang babar pungkasan wekdal punika.

Pendhidhikan 
Urutan pendhidhikan: 

Fakultas Sastra Universitas Indonesia lulus taun 1979
 University of Southtern California lulus taun 1981
 Universitas Cornel lulus taun 1992

Karya 
Seratan ingkang sampun wiyar inggih punika: 

 Syahrir and the Children of Bandaneira, A Hurried of a Journalist
 Teori Kesusastraan (petalan karya Rene Wellek)
 Kado Istimewa

Rujukan                  

Sastrawan
Tokoh sastra
Sastrawan Indonésia
N. Riantiarno (lair 6 Juni 1949 wonten Cirebon, Jawa Kulon) inggih punika panulis, wartawan, lan sastrawan. Piyambakipun miyata wonten Akademi Teater Nasional Indonésia (ATNI), Jakarta. Taun 1977 piyambakipun mrakarsani lan mandhégani Teater Koma lan dumugi sapunika aktif ndamel pagelaran karya-karyanipun piyambak. Piyambikipun dados satunggalipun tiyang ingkang mrakarsani jumenengipun Majalah Zaman, lan pungkasaning pamimpin ariwarta Matra. 

Sawijining lakon ingkang kondhang saking piyambakipun, inggih punika Opera Kecoa. Piyambakipun ndamel novèl ingkang irah-irahanipun Ranjang Bayi ingkang mimpang wonten sayembara ariwarti Femina lan novèl kanthi irah-irahanipun Percintaan Senja ugi menang wonten sayembara majalah Kartini. Karya sanèsipun  inggih punika kados Semar Gugat (drama,1995), Cinta yang Serakah (drama,1996). Taun 1978 piyambakipun ndhèrèk International Writing Program wonten ing Universitas Lowa, Kitha Lowa, Amérika Sarékat.

Karya 
Karyanipun inggih punika: 

 Lakon Opera kecoa
 Lakon Semar Gugat (drama, 1995)
 Lakon Cinta Yang Serakah (drama, 1996)
 Novel Ranjang Bayi
 Novel Percintaan Senja

Pendhidhikan 
Piyambakipun lulusan saking Akademi Teater Nasional Indonesia (ATNI).

Rujukan 

Wartawan
Wartawan Indonésia
Sastrawan
Sastra Indonésia
Tokoh sastra
Ignas Kleden inggih punika sastrawan lan sosiolog (lair 19 Mei 1948 wonten ing Waibalun, Larantuka, Flores Timur). Piyambaké nglampahi sekolah lan kuliah ing Seminari, Flores. Uga naté nyambut damel wonten Penerbit Nusa Indah, Ende, banjur pindhah wonten Jakarta dados editor Yayasan Obor tahun 1976-1977 lan Yayasan Ilmu-Ilmu Sosial Jakarta tahun 1977-1978. Banjur nutugaké sekolah ing Hochschule Fuer Philosophie, Munchen lan pikantuk gelar MA filsafat taun 1982. Ing taun 1995 Ignas Kleden pikantuk doktor sosiologi saking Universitas Biefeld. Saliyané aktif ing Yeyasan, Ignas Kleden uga naté nyambut damel wonten kalawarta Prisma banjur sesarengan LP3ES ngadekaké rancangan SPES.

Karya 
Seratan ingkang sampun dipunwedalaken déning Ignas Kleden ngemot babagan kabudayan lan ilmu sosial kanthi irah-irahan Sikap Ilmiah dan Kritik Kebudayaan (1988) wonten panerbit LP3ES. Ignas Kleden uga damel panlitén babagan kabudayan saking kumpulan para winasis ya iku Sudjatmoko: Sebuah Psikologi Pembebasan wonten Sudjatmoko, Etika Pembebasan (1984); Kebudayaan dan Posisi Seniman: Mempertimbangkan Rendra, wonten Rendra, Mempertimbangkan Tradisi (1983); Eksperimen Seorang Penyair wonten Goenawan Mohamad Catatan Pinggir 2 (1989); Putu Wijaya dan Dongeng-Dongeng Modern, wonten Putu Wijaya, Yel (1995), lan wonten Anjing-Anjing Menyerbu Kuburan kanthi tinjauan Simbolisme Cerita Pendek (1997), Sikap Ilmiah dan Kritik Kebudayaan (1988)

Rujukan 

Sastrawan
Tokoh sastra
Sastra Indonésia